บิ๊กล็อต SSP โผล่ 125 ลบ. สูงกว่ากระดาน ยันตระกูล “ไกรพิสิทธิ์กุล” กอดหุ้นแน่น
บิ๊กล็อต SSP โผล่ 10 ล้านหุ้น มูลค่ารวม 125 ลบ. ราคาเฉลี่ย 12.50 บ. ซึ่งเป็นราคาสูงกว่ากระดาน โดย SSP ราคาปิดตลาดวันนี้ที่ระดับ 12.20 บ. ฟากแหล่งข่าวยันตระกูล “ไกรพิสิทธิ์กุล” กอดหุ้นแน่น
บิ๊กล็อต SSP โผล่ 10 ล้านหุ้น มูลค่ารวม 125 ลบ. ราคาเฉลี่ย 12.50 บ. ยันตระกูล “ไกรพิสิทธิ์กุล” กอดหุ้นแน่น
17 มี.ค. 2565

ผู้สื่อข่าวรายงานว่า ในวันนี้ (17 มี.ค.2565) มีรายการสรุปซื้อขายกระดานรายใหญ่ (Big lot) ของหุ้นบริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP จำนวน 2 รายการ ปริมาณ 10,000,000 หุ้น มูลค่ารวม 125 ล้านบาท ราคาเฉลี่ย 12.50 บาทต่อหุ้น ซึ่งเป็นราคาสูงกว่ากระดานซื้อขาย โดยราคาหุ้น SSP ปิดตลาดวันนี้อยู่ที่ 12.20 บาท บวก 0.70 บาท หรือ 6.09% สูงสุดที่ 12.30 บาท ต่ำสุดที่ 11.50 บาท มูลค่าซื้อขายที่ 314.66 ล้านบาท
ทั้งนี้แหล่งข่าวจากตลาดทุน เปิดเผยว่า กลุ่มตระกูล “ไกรพิสิทธิ์กุล” ยังคงถือหุ้นในสัดส่วนเท่าเดิม แต่คาดว่าน่าจะเป็นการทำรายการบิ๊กล็อตโดยนักลงทุนรายใหญ่ทั่วไป  อย่างไรก็ดีก่อนหน้านี้กองทุนต่างประเทศติดต่อเข้ามาแสดงความสนใจในการเข้าซื้อหุ้น  SSP แต่กลุ่ม “ไกรพิสิทธิ์กุล” ก็ไม่ได้ขายหุ้นออกไป